LV Eiropas Savienības Oficiālais Vēstnesis C 56/18

Grozījumu pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

2011/C 56/10

Šī publikācija dod tiesības izteikt iebildumus pret pieteikumu atbilstīgi Padomes Regulas (EK) Nr. 510/2006 (1) 7. pantam. Komisijai jāsaņem paziņojumi par iebildumiem sešu mēnešu laikā no šīs publikācijas dienas.

GROZĪJUMU PIETEIKUMS

PADOMES REGULA (EK) Nr. 510/2006

GROZĪJUMU PIETEIKUMS SASKAŅĀ AR 9. PANTU

“RISO DI BARAGGIA BIELLESE E VERCELLESE”

EK Nr.: IT-PDO-0105-0337-06.03.2008

AĢIN ( ) ACVN ( X )

1. Produkta specifikācijas nodaļa, kurā izdarīti grozījumi:

—  Produkta nosaukums — Produkta apraksts —  Ģeogrāfiskais apgabals —  Izcelsmes apliecinājums —  Ražošanas metode —  Saikne —  Marķējums —  Valstu prasības —  Citur (precizēt)

2. Grozījuma(-u) veids:

— Grozījumi vienotajā dokumentā vai kopsavilkuma lapā. —  Grozījumi reģistrētu ACVN vai AĢIN specifikācijā, ja nav publicēts ne vienots dokuments, ne kopsavilkums. —  Grozījumi specifikācijā, ja publicētajā vienotajā dokumentā (Regulas (EK) Nr. 510/2006 9. panta 3. punkts) nav jāizdara grozījumi. —  Pagaidu grozījumi specifikācijā, kas saistīti ar valsts iestāžu noteikto obligāto sanitāro vai fitosanitāro pasākumu ievērošanu (Regulas (EK) Nr. 510/2006 9. panta 4. punkts).

3. Grozījums (i):

3.1. Produkta apraksts:

— ACVN “Riso di Baraggia Biellese e Vercellese” produkta specifikācijas 2. pantā “Produkta apraksts” ir pārskatīti visu septiņu rīsu šķirņu lipīguma rādītāji. Ierosinātie jaunie rādītāji ir iegūti rūpīgā analīzē, kas veikta saskaņā ar Ente Nazionale Risi izstrādātu un pilnveidotu metodiku. Saskaņā ar šo metodiku tika izmantoti jauni analīzes instrumenti, kas nodrošina daudz precīzākus rezultātus nekā tie, kas izmantoti līdz šim. Šos instrumentus regulāri kalibrē, izmantojot Servizio di Taratura Italiano (Itālijas kalibrēšanas dienests) sertificētus etalonus attiecībā uz spēka, attāluma un ātruma rādītājiem, kurus izmanto rīsu lipīguma noteikšanai, turklāt daži analīzes posmi patlaban ir pilnībā automatizēti, un tas ļauj novērst gandrīz visus nepastāvīguma cēloņus un uzlabot minētās analīzes metodes reproducējamību. Tieši šīs automatizācijas dēļ lipīguma rādītāji skaitliskā izteiksmē atšķiras no rezultātiem, kas iegūti ar iepriekšējiem analīzes instrumentiem un paņēmieniem, kuri tagad uzskatāmi par novecojušiem. Turklāt, ņemot vērā to, ka lipīgums mainās atkarībā no rīsu graudu nobriešanas un nogatavošanās apstākļiem, produkta specifikācijā tika norādīts laiks, kad jāveic rīsu analīze, proti, rudenī ražas novākšanas sezonas beigās, kad rīsu lipīguma rādītāji ir visaugstākie. Turklāt bija nepieciešams labot būtisku kļūdu attiecībā uz lipīguma mērvienību, kas bija nepareizi izteikta kā “g/cm2”, bet šim grozījumu pieteikumam pievienotajā vienotajā dokumentā tagad ir izteikta kā g/cm. Tātad, norādot precīzākus rādītājus, izlabojot būtisku kļūdu un iekļaujot ražošanas posmu, kurā jāveic rīsu lipīguma analīze, grozījumu pieteikumā ir sniegtas skaidrākas un precīzākas ziņas, kas ļauj labāk novērtēt rīsu lipīgumu, tādējādi ieguvēji ir gan ražotāji, gan patērētāji.

— Attiecībā uz tabulā norādītajām fizikāli ķīmiskajām īpašībām, proti, graudu garumu, platumu, konsistenci, lipīgumu, caurspīdību un svaru, ir ieviesta pielaide 10 % apmērā. Šāda pielaide tika uzskatīta par lietderīgu, jo pieejamie analīžu dati liecina, ka iepriekš minētie rādītāji lielā mērā ir atkarīgi no klimatiskajiem apstākļiem attiecīgajā gadā.

VIENOTS DOKUMENTS

PADOMES REGULA (EK) Nr. 510/2006

“RISO DI BARAGGIA BIELLESE E VERCELLESE”

EK Nr.: IT-PDO-0105-0337-06.03.2008

AĢIN ( ) ACVN ( X )

1. Nosaukums:

“Riso di Baraggia Biellese e Vercellese”

2. Dalībvalsts vai trešā valsts:

Itālija

3. Lauksaimniecības produkta vai pārtikas produkta apraksts:

3.1. Produkta veids:

1.6. grupa – svaigi vai pārstrādāti augļi, dārzeņi un labība.

3.2. Produkta apraksts, uz kuru attiecas nosaukums (1):

Ar ACVN “Riso di Baraggia Biellese e Vercellese” apzīmē vienīgi tādus rīsu produktus, kurus ražo, apstrādājot neapstrādātus vai nelobītus rīsus, no tiem iegūstot “brūnos”, “baltos” un “tvaicētos” rīsus.

Šā ACVN rīsu šķirnes un to attiecīgās īpašības ir šādas.

Šķirne Augļapvalka krāsa Garums Forma Pērlīte Svītra Zobs Šķēlums Galviņa “Arborio” Balta Garš Pusapaļa Iegarena centrā Nav Izteikts Saplacināts Iegarena “Baldo” Balta Garš Daļēji sašaurināta Nav Nav Vienmērīgs Noapaļots Vienmērīga “Balilla” Balta Īss Apaļa Sāniska Īsa Vienmērīgs Noapaļots Apaļīga “Carnaroli” Balta Garš Daļēji sašaurināta Sāniska centrā Nav Izteikts Noapaļots Iegarena “S. Andrea” Balta Garš Daļēji sašaurināta Sāniska centrā Īsa Vienmērīgs Noapaļots Vienmērīga “Loto” Balta Garš Daļēji sašaurināta Nav Nav Vienmērīgs Noapaļots Iegarena “Gladio” Balta Garš Stipri sašaurināta Nav Nav Slīps Saplacināts Iegarena

Papildus iepriekš minētajiem rādītājiem attiecīgo rīsu šķirņu identificēšanai un noteikšanai izmanto turpmākajā tabulā apkopotos biometriskos rādītājus un fizikāli ķīmiskās īpašības.

Grauda izmērs Konsistence Lipīgums Caurspīdība 1 000 graudu svars Garums Platums kg/cm2 g/cm % g mm mm Brūnie Baltie Šķirne Ne vairāk par Ne mazāk par Ne vairāk par Ne mazāk par Ne vairāk par “Arborio” 7,2 3,5 0,65 7,5 — 38 34 “Baldo” 7,2 3,2 0,61 7,5 50 35 31 “Balilla” 5,2 3,2 0,64 5,1 — 25 22 “Carnaroli” 7,0 3,4 0,86 3,2 — 35 31 “S. Andrea” 6,6 3,3 0,58 8,5 — 34 30 “Loto” 6,4 3,1 0,72 7,5 40 28 25 “Gladio” 7,0 2,2 0,86 1,5 70 22 20

Norādītajām vērtībām ir pieļaujama 10 % pielaide. Rīsu lipīguma mērījumus veic rudenī ražas novākšanas sezonas beigās.

3.3. Izejvielas (tikai pārstrādātiem produktiem):

—

3.4. Dzīvnieku barība (tikai dzīvnieku izcelsmes produktiem):

—

3.5. Īpaši ražošanas posmi, kas jāveic noteiktajā ģeogrāfiskajā apgabalā:

Visām produkta ar aizsargātu cilmes vietas nosaukumu “Riso di Baraggia Biellese e Vercellese” ražošanas darbībām, tostarp audzēšanai, ražas novākšanai, apstrādei un/vai pārstrādei jānotiek 4. punktā noteiktajā ražošanas apgabalā.

3.6. Īpaši noteikumi griešanai, rīvēšanai, iepakošanai u. c.:

Iepakošana var notikt tikai kontroles iestādes uzraudzībā.

3.7. Īpaši noteikumi marķēšanai:

Lai ACVN “Riso di Baraggia Biellese e Vercellese” produktu laistu tirdzniecībā, uz tā iepakojuma jābūt uzrakstītam precīzam minētajā teritorijā audzētās šķirnes nosaukumam, nevis citam līdzīgam nosaukumam, pat ja to pieļauj spēkā esošie noteikumi. Ir noteikti dažādi sagatavošanas un iepakošanas veidi atkarībā no galamērķa tirgus.

Norādes, kuras uz iepakojuma jāattēlo drukātiem burtiem, ir šādas:

— Eiropas Kopienas marķējums (ACVN),

— ACVN logotips “Riso di Baraggia Biellese e Vercellese”, kuram kopā ar iepriekš minēto marķējumu jābūt attēlotam uz iepakojuma gan lieluma, gan krāsas ziņā skaidri atšķirīgiem burtiem,

— rīsu atsēnalotavu un slīpētavu privāti zīmoli, uzņēmumu nosaukumi un norādes par šķirni.

Aizliegts izmantot cildinošas vai maldinošas norādes.

Nosaukuma “Riso di Baraggia Biellese e Vercellese” logotips ir aplis, kura apakšdaļā priekšplānā ir attēloti vienā līmenī izvietoti trīs slīpēto rīsu graudi, kā tos parasti attēlo un kā tos redz patērētājs. Grauda galā ir skaidri redzama maza iedobīte, kurā pirms slīpēšanas atradās rīsa grauda dīglis. Uz logotipa iekšējā baltā fona ir atveidots stilizēts Monte Rosa kalnu masīvs, no kura ledājiem plūst ūdens, apūdeņojot Baraggia rīsu laukus, kuros audzē tikai rīsus ar nosaukumu “Riso di Baraggia Biellese e Vercellese”. Logotipa augšējā daļā ir nosaukums “Riso di Baraggia” un apakšējā daļā – norāde uz attiecīgo administratīvo teritoriju Biellese e Vercellese. ACVN “Riso di Baraggia Biellese e Vercellese” produktu var laist tirdzniecībā iepakojumos, kuru svars kilogramos ir šāds: 0,250, 0,500, 1,0, 2,0, 5,0, 10,0, 25,0; produktam jābūt fasētam maisos, auduma vai plastmasas maisiņos, kuri ir piemēroti higiēniskai pārtikas produktu uzglabāšanai, vai dažāda materiāla kārbās, ja to pieļauj tiesību akti, kuri nosaka pārtikas higiēnas un sanitāros apstākļus.

4. Precīza ģeogrāfiskā apgabala definīcija:

Aizsargātā cilmes vietas nosaukuma “Riso di Baraggia Biellese e Vercellese” ģeogrāfiskais apgabals atrodas Pjemontas ziemeļaustrumos, Biella un Vercelli provincē, un tas ietver šādu pašvaldību teritorijas un pašvaldību daļas: Albano Vercellese, Arborio, Balocco, Brusnengo, Buronzo, Carisio, Casanova Elvo, Castelletto Cervo, Cavaglià, Collobiano, Dorzano, Formigliana, Gattinara, Ghislarengo, Gifflenga, Greggio, Lenta, Massazza, Masserano, Mottalciata, Oldenico, Rovasenda, Roasio, Salussola, San Giacomo Vercellese, Santhià, Villanova Biellese, Villarboit.

5. Saikne ar ģeogrāfisko apgabalu:

5.1. Ģeogrāfiskā apgabala specifika:

Var uzskatīt, ka ražošanas vieta, kas atrodas 4. punktā aprakstītajā apgabalā, ir vienota zemes platība, kurai raksturīgs tas, ka to ir grūti planēt tās īpašās mālainās dzelzi saturošās augsnes dēļ, un tādēļ tā applūst nevienmērīgi. Vēl viens faktors ir klimats, kam raksturīgi diezgan vēsi vasaras mēneši, kā arī bieža temperatūras maiņa kalnu vēju dēļ. Turklāt, pateicoties Alpu pakājē esošā apgabala aukstajiem ūdens avotiem, tieši šī vieta ir pirmā, ko apūdeņo kalnu straumes.

5.2. Produkta specifika:

“Riso di Baraggia Biellese e Vercellese” īpašās iezīmes ir to piemērotība vārīšanai, izcila konsistence un zema lipīguma pakāpe.

5.3. Saikne starp ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN):

Par Baraggia un tās rīsu atšķirīgumu aptuveni 50 gadus aprakstīja “Giornale di Risicoltura” (“Rīskopības žurnāls”), kuru no 1912. līdz 1952. gadam reizi mēnesī izdeva bijušais Istituto Sperimentale di Risicoltura di Vercelli (Vercelli eksperimentālais rīskopības institūts) un kurā bieži publicēja zinātniski tehniskus rakstus, skaidrojot Baraggia apgabala un tajā audzēto rīsu īpatnības. 1931. gadā šis institūts Villarboit pašvaldībā (Baraggia rīskopības apgabala centrs) iegādājās rīsu audzēšanas saimniecību un izmantoja to kā pētījumu centru, lai uzlabotu Baraggia apgabalā audzēto rīsu specifiskās īpašības. 1952. gadā minēto ikmēneša izdevumu nomainīja Ente Nazionale Risi (ENR) izdotais laikraksts “Il Riso” (“Rīsi”), kurā tika publicēti dažādi raksti par šajā apgabalā audzēto rīsu īpašo kvalitāti. Ražošanas apgabala īpašības nodrošina to, ka rīsi ar nosaukumu “Riso di Baraggia Biellese e Vercellese” ir piemēroti vārīšanai, tiem piemīt izcila konsistence un tie salīp tikai nedaudz. Patērētāji ir vienprātīgi atzinuši minētās īpašības, kuras produktam piemīt arī, pateicoties mazākai ražībai un ilgākam veģetācijas periodam salīdzinājumā ar citiem apgabaliem.

Rīsu audzēšanas aizsākumi Baraggia ģeogrāfiskajā apgabalā meklējami XVII gadsimta sākumā, un tas ir minēts arī šajā apgabalā ietilpstošās Salussola pašvaldības 1606. gada notariālajos aktos.

Kopš pagājušā gadsimta sākuma rīsus, kas ir vēsturiski tradicionāls Baraggia apgabala kultūraugs, izmanto kā simbolu masu pasākumos, sporta pasākumos un jo īpaši velobraucēju sacensībās, kurās piedalījušies tādi čempioni kā Coppi, Baratali un Magni.

Atsauce uz specifikācijas publikāciju:

(Regulas (EK) Nr. 510/2006 5. panta 7. punkts)

Ar šo ir uzsākta nacionālā iebildumu iesniegšanas procedūra, publicējot aizsargāta cilmes vietas nosaukuma “Riso di Baraggia Biellese e Vercellese” grozījumu pieteikumu Itālijas Republikas 2008. gada 28. janvāraOficiālajā Vēstnesī Nr. 23.

Ar pilnu ražošanas specifikācijas tekstu var iepazīties šādā tīmekļa vietnē: http://www.politicheagricole.it/DocumentiPubblicazioni/Search_Documenti_Elenco.htm?txtTipoDocumento=Disciplinare%20in%20esame%20UE&txtDocArgomento=Prodotti%20di%20Qualit%E0>Prodotti%20Dop,%20Igp%20e%20Stg

vai tieši Lauksaimniecības, pārtikas un mežsaimniecības ministrijas tīmekļa vietnē (http://www.politicheagricole.it): klikšķiniet uz “Prodotti di Qualità” (ekrāna kreisajā pusē) un pēc tam – “Disciplinari di Produzione all’esame dell’UE [regolamento (CE) n. 510/2006]”.

(1) OV L 93, 31.3.2006., 12. lpp.